Sørlandets litteraturpris

Sørlandets litteraturpris er en litterær pris som utdeles årlig i forbindelse med Verdens bokdag. Prisen ble innstiftet i 2000 av folkebibliotekene og bokhandlerne i Aust- og Vest-Agder. Formålet er «å stimulere leselyst, samt å øke oppmerksomheten om litteratur, særlig i landsdelen, og å hjelpe frem nye og gryende forfatterskap fra Sørlandet (Agder).». 

 Skjønnlitteratur og sakprosa 
Fra 2011 har prisen en klasse for skjønnlitteratur og en klasse for sakprosa.Sørlandets litteraturpris' nettsider: «Om prisen»  (besøkt 29. april 2015)

En jury velger ut bøker fra fjorårets produksjon, og blant disse kåres så prisvinneren ved åpen avstemning. Stemmeskjema legges ut i alle bibliotek og bokhandler i Agder-fylkene, samt på internett. For å være kvalifisert, må bokens forfatter være bosatt på eller ha tilknytning til Sørlandet.

Prisen består av et pengebeløp og et kunstverk.

 Hedersprisutdelinger 
I 2010 delte juryen ut en hederspris som en markering av at prisen ble delt ut for tiende gang. Hedersprisen gikk til Kjell Askildsen for hans store forfatterskap.

20-års jubileet i 2020 ble markert med jubileumsfest og utdeling av litteraturprisens andre hederspris. Øystein Lønn fikk hedersprisen for sitt store og viktige forfatterskap.

Annabelle Despard mottok Sørlandets Litteraturpris sin tredje hederspris på prisutdelingen i 2025 og lyrikeren fikk hedersprisen for forfatterskapet sitt 30 år etter sin debut.

 Barne- og ungdomslitteraturpris 
Sparebanken Sørs barne- og ungdomslitteraturpris ble delt ut for første gang i 2020. Juryen vurderte bøker utgitt i perioden 2017-2019 og første prismottaker ble Line Baugstø for Vi skulle vært løver (Aschehoug, 2018). Prisen deles ut hvert tredje år.

 Prisvinnere 
miniatyr|Bruno Jovanovic vant prisen i 2022

 Skjønnlitteratur 
2000 – Agnete Erichsen, for Alfabetet om sommeren 
2002 – Mirjam Kristensen, for De som er ute i regnværet
2003 – Nils Christian Moe-Repstad, for Sannheten og andre konstruksjoner
2004 – Kjetil A. Brottveit, for Nattradioen
2005 – Karl Ove Knausgård, for En tid for alt
2006 – Annemor Sundbø, for Usynlege trådar i strikkekunsten
2007 – Hege Storhaug, for Men størst av alt er friheten
2008 – Gaute Heivoll, for Doktor Gordeau og andre noveller
2009 – Gaute Heivoll, for Himmelarkivet
2010 – Karl Ove Knausgård, for Min kamp (bind 1-3)
2011 – Gaute Heivoll, for Før jeg brenner ned (roman)
2012 – Øystein Hauge, for Predikanten
2013 – Bård Nannestad, for Da Henrik Husten kom hjem
2014 – Agate Øksendal Kaupang, for Å holde pusten
2015 – Birger Emanuelsen, for Fra jorden roper blodet
2016 – Siri Pettersen, for Evna
2017 – Jan Kristoffer Dale, for Arbeidsnever
2018 – Ole Robert Sunde, for Penelope er syk (roman)
2019 – Tore Kvæven, for Når landet mørknar
2020 – Camilla Bøksle, for Det er vakrest når det skumrer (roman)
2021 – Mirjam Kristensen, for Et plutselig mørke
2022 – Bruno Jovanović for Etter hvert vil øynene venne seg til mørket
2023 - Atle Håland for Gro igjen
2024 - Ida Gilbert for Tute med de ulver som er ute
2025 - Anngjerd Rustand for Umiskjennelig hennes

 Sakprosa 

 2011: Else Rønnevig for Bakerovnen : verne, bygge, bruke
 2012: Harald Dag Jølle for Nansen
 2013: Knut Heidem for Slaget i Lyngør 1814
 2014: Tone Klev Furnes for Emanuel Vigeland (1875-1948). Vita
 2015: Øivind Berg, Tommy Egra, Jo van der Eynden, Jan Atle Knutsen og Øystein Paulsen for Sjøørret
 2016: Agnes-Margrethe Bjorvand og Lisa Aisato  for Astrid Lindgren
 2017: Berit Eide Johnsen og Gustav Sætra for Sørlandsk skipsfart 1600-1920
 2018: Bård Nylund og Anette Trettebergstuen for Homo
 2019: Siv Ringdal for På høye hæler i Amerika
 2020: Annemor Sundbø for Koftearven
 2021: Pål Kristian Eriksen for Nye språk i Norge – en språkodyssé (sakprosa)
 2022: Victor Norman for En liten åpen by. Fortellinger om Risør 1500-1873
 2023: Kaisa Hansen-Suckow for Oss mot verden (sakprosa)
 2024: Sigbjørn Nedland for Kultur - retur : musikkens reiser i historien og i geografien (sakprosa)

 2025: Kathrin Pabst for Bestefars bunker. Hvorfor krigen ikke slipper taket- en generasjonsfortelling

 Sparebanken Sørs barne- og ungdomslitteraturpris 
Prisen deles ut hvert tredje år:
 2020: Line Baugstø for Vi skulle vært løver 
 2023: Line Baugstø for Jeg er Leona (ungdomsroman)

 Referanser 

 Eksterne lenker 
 Hjemmeside til Sørlandets Litteraturpris